  R O M Â N I A
JUDEŢUL HUNEDOARA 
   MUNICIPIUL BRAD
        P R I M A R U L
 Nr. 195/12077/17.12.2024


R E F E R A T   D E   A P R O B A R E
privind aprobarea Documentației tehnico-economice și a Devizului general, faza D.T.A.C., pentru obiectivul de investiții „SISTEM DE MONITORIZARE VIDEO A TRAFICULUI RUTIER ȘI SPORIREA SIGURANȚE CETĂȚENILOR ÎN MUNICIPIUL BRAD, JUDEȚUL 
HUNEDOARA” ETAPA I „SUPRAVEGHERE 
VIDEO TRAFIC DN76, ZONA CENTRALĂ 
A MUNICIPIULUI BRAD, JUDEȚUL
 HUNEDOARA”


Întrucât municipiul Brad nu beneficiază de un sistem de monitorizare video a traficului rutier, am considerat necesar și oportun implementarea măsurilor de securitate pentru creșterea siguranței cetățeanului, creșterea eficienței activității de pază și protecția obiectivelor de interes public, precum și supravegherea traficului rutier.
Astfel, prin Hotărârea Consiliului Local nr. 194/2020 s-a aprobat Documentația tehnico-economică, faza Studiu de Fezabilitate și Devizul general pentru obiectivul de investiții „SISTEM DE MONITORIZARE VIDEO A TRAFICULUI RUTIER ȘI SPORIREA SIGURANȚEI CETĂȚENILOR ÎN MUNICIPIUL BRAD, JUDEȚUL HUNEDOARA”.
Prin Hotărârea Consiliului Local nr. 114/2024 a fost aprobată Documentația tehnico-economică și Devizul General, faza D.T.A.C., a cărei valoare s-a păstrat după finalizarea procedurilor de achiziție publică, aferent obiectivul de investiții „SISTEM DE MONITORIZARE VIDEO A TRAFICULUI RUTIER ȘI SPORIREA SIGURANȚEI CETĂȚENILOR ÎN MUNICIPIUL BRAD, JUDEȚUL HUNEDOARA”, ETAPA I - SUPRAVEGHERE VIDEO TRAFIC DN76, ZONA CENTRALĂ A MUNICIPIULUI BRAD, JUDEȚUL HUNEDOARA”. 
Valoarea totală a Devizului general a fost 104.662,34 lei (cu T.V.A.), respectiv 88.026,98 lei (fără T.V.A.), din care C+M = 18.654,02 lei (cu T.V.A.), respectiv 15.675,65 lei (fără T.V.A.). 
	În urma verificărilor pe parcursul execuției lucrărilor, efectuate de comisia alcătuită din reprezentanți ai beneficiarului, proiectantului, constructorului și dirigintelui de șantier, s-a constatat necesitatea efectuării unor corecții în listele de cantități de lucrări, prin adaptarea soluțiilor tehnice date în detaliile de execuție, la situația reală din teren.
Aceste corecții fac obiectul Dispoziției de șantier nr. 1 și necesită majorarea valorii Contractului de lucrări.
Corecțiile constau în suplimentarea următoarelor categorii de lucrări:
- kit panou fotovoltaic monocristalin 120W – 5 buc.
- cutie joncțiune complet echipată – 5 buc.
- programare software echipamente / sistem, instalare aplicație software – 1 buc.
- monitor LED 4K, 43” – 2 buc.
- monitor stație client 27” – 1 buc.
- decoder host  cu două canale – 1 buc.
- server interfațare – 1 buc.
- stație client – 1buc.
- cameră de supraveghere de exterior ANPR – 5 buc.
- cameră de supraveghere de exterior 5 megapixeli – 5 buc.
- router 4G de exterior.
Această Notă de Lucrări Suplimentare majorează valoarea Devizului general aprobat prin Hotărârea Consiliului Local nr. 114/2024, la Capitolul 4 - Cheltuieli pentru investiția de bază, cu valoarea de 103.137,66 lei (cu T.V.A.).
Astfel, valoarea Devizului general actualizat cu Nota de Lucrări Suplimentare devine 218.147,42 lei (cu T.V.A.), respectiv 183.397,96 lei (fără T.V.A.), din care C+M = 22.294,96 lei (cu T.V.A.), respectiv 18.735,26 lei (fără T.V.A.).
În contextul celor de mai sus am inițiat prezentul proiect de hotărâre și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susținerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

